IIG ดีด 3% เก็ง Q3 กำไรเด่น ลุ้นทั้งปีโต 38% โบรกเคาะเป้า 55 บ.
IIG เด้ง 3% โบรกเคาะเป้า 55 บ. ชี้กำไรไตรมาส 3 โต 7% แตะ 26 ลบ. รับแบ็กล็อกแน่น คาดทั้งปีกำไรโต 38% แตะ 110 ลบ.
IIG เด้ง 3% โบรกเคาะเป้า 55 บ. ชี้กำไรไตรมาส 3 โต 7% แตะ 26 ลบ. รับแบ็กล็อกแน่น คาดทั้งปีกำไรโต 38% แตะ 110 ลบ.
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG ณ เวลา 15:35 น. อยู่ที่ระดับ 44 บาท บวก 1.25 บาท หรือ 2.92% สูงสุดที่ระดับ 45.50 บาท ต่ำสุดที่ระดับ 43 บาท ด้วยมูลค่าการซื้อขาย 36.02 ล้านบาท

บล.โนมูระ พัฒนสิน ระบุในบทวิเคราะห์ว่า คาดกำไรไตรมาส 3/65 จะอยู่ที่ 26 ล้านบาท เติบโต 7% จากงวดเดียวกันของปีก่อน และเติบโต 9% จากไตรมาสก่อน ตามการทยอยรับรู้งานจาก backlog และคาดกำไรปี 65 ที่ 110 ล้านบาท เติบโต 38% จากงวดเดียวกันของปีก่อน ส่วนภาพระยะกลางประเมินกำไรปี 65-67 โตสูงต่อเนื่องเฉลี่ย 32%CAGR ตามรายได้ที่เติบโตแรง จากธุรกิจ CRM ดีตามยุคดิจิทัล และ ERP จากการเปลี่ยนเข้าสู่ Cloud รวมถึงดีล M&amp;A บ.Lansing ช่วยแก้ปัญหาด้านคน แนะนำราคาเป้า 55 บาท